CELEX: 32016D0870
Language: fi
Date: 2016-05-24 00:00:00
Title: Neuvoston päätös (EU) 2016/870, annettu 24 päivänä toukokuuta 2016, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi koskevan pöytäkirjan tekemisestä Euroopan unionin puolesta

2.6.2016   
            
            
               FI
            
            
               Euroopan unionin virallinen lehti
            
            
               L 145/1
            
         NEUVOSTON PÄÄTÖS (EU) 2016/870,
   annettu 24 päivänä toukokuuta 2016,
   Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi koskevan pöytäkirjan tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan toisen alakohdan a alakohdan ja 218 artiklan 7 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:
   
               (1)
            
            
               Neuvosto antoi 30 päivänä marraskuuta 2006 asetuksen (EY) N:o 1801/2006 (2) Euroopan yhteisön ja Mauritanian islamilaisen tasavallan välisen kalastuskumppanuussopimuksen, jäljempänä ’kumppanuussopimus’, tekemisestä.
            
         
               (2)
            
            
               Kumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan viimeisimmän pöytäkirjan voimassaolo päättyi 16 päivänä joulukuuta 2014.
            
         
               (3)
            
            
               Unioni ja Mauritanian islamilainen tasavalta ovat neuvotelleet kumppanuussopimukseen uuden pöytäkirjan (3), jäljempänä ’pöytäkirja’.
            
         
               (4)
            
            
               Tämä pöytäkirja on allekirjoitettu päätöksen (EU) 2015/2191 (4) mukaisesti, ja sitä sovelletaan väliaikaisesti 16 päivästä marraskuuta 2015.
            
         
               (5)
            
            
               Kumppanuussopimuksen 10 artiklalla on perustettu sekakomitea, jonka tehtävänä on valvoa kumppanuussopimuksen soveltamista ja varmistaa sen toimeenpano. Lisäksi pöytäkirjan mukaisesti sekakomitea voi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään ne yksinkertaistettua menettelyä noudattaen.
            
         
               (6)
            
            
               Pöytäkirja olisi hyväksyttävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta pöytäkirja Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi (5).
   2 artikla
   Neuvoston puheenjohtaja antaa unionin puolesta pöytäkirjan 17 artiklassa määrätyn ilmoituksen.
   3 artikla
   Valtuutetaan komissio hyväksymään pöytäkirjaan tehtävät muutokset sekakomiteassa unionin puolesta, jollei tämän päätöksen liitteessä esitetyistä määräyksistä ja ehdoista muuta johdu.
   4 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 24 päivänä toukokuuta 2016.
      
         
            Neuvoston puolesta
         
         
            Puheenjohtaja
         
         A. G. KOENDERS
      
   
   
      (1)  Suostumus annettu 10. toukokuuta 2016 (ei vielä julkaistu virallisessa lehdessä).
   
      (2)  Neuvoston asetus (EY) N:o 1801/2006, annettu 30 päivänä marraskuuta 2006, Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä (EUVL L 343, 8.12.2006, s. 1).
   
      (3)  Pöytäkirja Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi (EUVL L 315, 1.12.2015, s. 3).
   
      (4)  Neuvoston päätös (EU) 2015/2191, annettu 10 päivänä marraskuuta 2015, Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehdyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta (EUVL L 315, 1.12.2015, s. 1).
   
      (5)  Pöytäkirja on julkaistu virallisessa lehdessä (EUVL L 315, 1.12.2015) yhdessä sen allekirjoittamista koskevan päätöksen kanssa.
   
      LIITE
      
         Unionin kannan esittämistä sekakomiteassa koskevan valtuutuksen laajuus ja kannan esittämiseen sovellettava menettely
      
      
               
                  1.
               
               
                  Komissio valtuutetaan neuvottelemaan Mauritanian islamilaisen tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, hyväksymään pöytäkirjaan tehtävät muutokset, jotka koskevat seuraavia kysymyksiä:
                  
                              a)
                           
                           
                              kalastusmahdollisuuksien tarkistaminen pöytäkirjan 5 ja 6 artiklan mukaisesti;
                           
                        
                              b)
                           
                           
                              päätös pöytäkirjan 3 artiklan ja liitteen 2 mukaisen alakohtaisen tuen yksityiskohtaisista säännöistä;
                           
                        
                              c)
                           
                           
                              kalastuksen harjoittamisedellytykset pöytäkirjan 5 ja 6 artiklan mukaisesti.
                           
                        
            
               
                  2.
               
               
                  Sekakomiteassa unioni
                  
                              a)
                           
                           
                              toimii niiden tavoitteiden mukaisesti, jotka se pyrkii saavuttamaan yhteisen kalastuspolitiikan puitteissa;
                           
                        
                              b)
                           
                           
                              noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettuja neuvoston päätelmiä;
                           
                        
                              c)
                           
                           
                              edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen kanssa.
                           
                        
            
               
                  3.
               
               
                  Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät komissiolle toimitetut tilastolliset, biologiset ja muut asiaankuuluvat tiedot.
                  Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                  Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                  Jos seuraavissa kokouksissa, mukaan luettuina paikan päällä pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.
               
            
               
                  4.
               
               
                  Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.